BEQUES 2230 YWN A L'ELABORACIÓ DE MATERIALS DOCENTS EN VALENCIÀ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/518)
  + [Valencià](/va/acuerdo/518)






Selector de idioma

Leer

* [Español](/es/acuerdo/518)
* [Valencià](/va/acuerdo/518)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES 0828 VLI A L'ELABORACIÓ DE MATERIALS DOCENTS EN VALENCIÀ[Butlletí Oficial Universitat d'Alacant](/ca/Publicacion)
========================================================================================================================

Secretaria General

Butlletí Oficial Universitat d'Alacant





BEQUES 0940 QHV A L'ELABORACIÓ DE MATERIALS DOCENTS EN VALENCIÀ

Data d'aprovació
:   29/01/2007

Data de publicació
:   13/02/2007

Òrgan competent
:   [OLD] Vicerectora de Qualitat i Harmonització Europea

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=518.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/518)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/518)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES 2455 WTP A L'ELABORACIÓ DE MATERIALS DOCENTS EN VALENCIÀ&url=https://www.boua.ua.es/va/acuerdo/518)

**Títol:** BEQUES 7493 LFH A L'ELABORACIÓ DE MATERIALS DOCENTS EN VALENCIÀ

**Secció:** CONVOCATÒRIES I CONCURSOS

**Òrgan:** [OLD] Vicerectora de Qualitat i Harmonització Europea

**Data d'aprovació:** dilluns, 29 de gener de 2007

BEQUES 4625 GUT A L'ELABORACIÓ DE MATERIALS DOCENTS EN VALENCIÀ  
    
    
    
 Convocatòria   
    
 El Vicerectorat de Qualitat i Harmonització Europea a través del Secretariat de Promoció del Valencià, amb el suport de la Conselleria de Cultura, Educació i Esport de la Generalitat Valenciana, convoca un concurs públic de beques destinades a l'elaboració de materials curriculars en valencià per un valor màxim de 43.000 euros.   
    
 L'objectiu d'aquestes ajudes és promoure l'elaboració de materials curriculars de suport a la docència en valencià que siguen innovadors i tinguen present el procés de convergència de l'espai europeu d'educació superior .   
    
 Les ajudes no podran superar la quantitat de 2.500 euros. Els materials becats s'editaran com a quaderns en la col·lecció " Joan Fuster ", amb la possibilitat de disposar de ISBN, i en format magnètic per a ser difosos pels autors des del Campus Virtual o altres formes.   
    
 Destinataris   
    
 El destinatari d'aquestes beques és el PDI. No poden participar en aquesta convocatòria els professors o professores que ja hagen rebut alguna beca anteriorment i no hagen lliurat la versió definitiva del material becat, amb l'excepció dels becats en l'última convocatòria. Únicament es pot sol·licitar una beca per any.   
    
 Presentació de documents   
    
 Les persones interessades hauran d'enviar, a través del Registre de la Universitat, bé en l'oficina central (edifici del Rectorat), bé en les oficines auxiliars dels centres, la documentació següent:   
    
 1. Instància on faran constar les consideracions següents:   
    
 ·        Composició de l'equip de treball, si n'hi ha, i responsable de la direcció del treball, que haurà de ser PDI de la Universitat d'Alacant .  
    
 ·        Nom de les assignatures o activitats acadèmiques en què s'utilitzarà el material.  
    
 ·        Tipus de material (esquemes, bibliografia comentada, exercicis, problemes, manual de pràctiques, material audiovisual, vocabularis terminològics, etc.); extensió aproximada en pàgines i característiques tècniques, si convé.  
    
 ·        Destinataris dels materials elaborats.  
    
 ·        Proposta de calendari d'elaboració del material.  
    
 2. Memòria sobre el contingut del treball proposat. Índex o matèries que s'hi tractaran. La comissió adjudicadora podrà demanar que les persones sol·licitants amplien la informació presentada.   
    
 Comissió adjudicadora   
    
 Està integrada pels membres següents: Maria Josep Frau Llinares, vicerectora de Qualitat i Harmonització Europea, com a presidenta; els professors Amparo Navarro Faure, Enric Balaguer Pasqual, Gaspar Jaén Urbán i Vicent Hernandis Martínez; Xavier Casero Belda, responsable de l'Àrea d'Assessorament Lingüístic del SPV, i Josep Forcadell Saport, director tècnic del SPV, que hi actuarà com a secretari.   
    
 ·        Aquesta comissió és l'encarregada de fixar els criteris per a la distribució del nombre i de la quantia de les beques d'acord amb els recursos disponibles i les sol·licituds presentades.   
    
 ·        La comissió, a l'hora d'atorgar les beques, valorarà especialment els materials d'assignatures que formen part d'un pla del centre i els departaments per a garantir una línia o un grup en valencià.  
    
 ·        Es tindran en compte les propostes innovadores, de renovació educativa o d'actualització dels materials ja existents.   
    
 ·        Es donarà prioritat a materials d'assignatures que tinguen una menor quantitat de publicacions en valencià i que tinguen un nombre considerable d'alumnat destinatari.  
    
 ·        Es valorarà la participació en el projecte de professors en formació, becaris i estudiants de tercer cicle.  
    
 ·        Així mateix, es tindrà en compte si el sol·licitant, o l'equip, ja fa classes en valencià o si té possibilitats de fer-ne.  
    
 ·        En el cas dels vocabularis terminològics es valorarà que atenguen un camp que no haja estat cobert per cap altre diccionari de terminologia en català.   
    
   
 Termini de presentació de sol·licituds   
    
 La sol·licitud i la memòria s'han de presentar en el Registre de la Universitat, bé en l'oficina central (edifici del Rectorat), bé en les oficines auxiliars dels centres, abans de les 14 hores del dia 16 de març del 2007. La resolució de la convocatòria es farà en el mes de març.   
    
 Lliurament de materials   
    
 Els materials hauran de ser presentats en valencià, preferiblement abans de juliol del 2008.   
    
 Els autors hauran de garantir que la versió del treball presentat tinga una bona qualitat lingüística. En aquest sentit, l'àrea d'Assessorament Lingüístic del Secretariat de Promoció del Valencià s'encarregarà de revisar lingüísticament els materials; no obstant això, abans de començar a redactar els treballs, els professors becats hauran de passar per l'àrea d'Assessorament Lingüístic i Traducció per a rebre algunes indicacions a fi d'optimar el procés de correcció, maquetació i edició del material.   
    
 Els treballs becats hauran de seguir les indicacions formals i lingüístiques que els proporcionarà el SPV per a la presentació dels treballs amb vista a la preparació de quaderns, que poden ser consultades en les adreces que figuren tot seguit:   
    
 Recomanacions formals  
    
 http://www.ua.es/spv/publicacions/recomanacions.html  
    
 Criteris lingüístics  
    
 http://www.ua.es/spv/assessorament/criteris.pdf   
    
 En l'elaboració de vocabularis, caldrà seguir els criteris utilitzats pel TERMCAT (Centre de Terminologia del Català) per a l'elaboració de diccionaris terminològics:   
    
 http://www.termcat.net/productes/criteris.htm  
    
 Volem recordar al professorat que vulga tenir els seus materials docents disponibles en valencià però no tinga el temps o el coneixement de llengua suficient per a procurar-se'l, que pot acollir-se al Pla de traducció intensiva de materials docents que porta a terme aquest Secretariat.   
    
 Assessorament bibliogràfic i lingüístic   
    
 El Secretariat de Promoció del Valencià posa a disposició dels redactors de materials el seu banc de dades sobre bibliografies especialitzades, vocabularis específics i materials terminològics.   
    
 Així mateix, l'àrea d'Assessorament Lingüístic i Traducció pot col·laborar en la resolució dels dubtes lingüístics que es puguen plantejar en la redacció del treball. www.ua.es/spv/assessorament/consultes.html; Extensió telefònica 9670 o 3485, a/e: bmh.xuaypmgztrz@iq.ya   
    
 En el cas que la qualitat lingüística del material siga molt deficient, el Secretariat de Promoció del Valencià es reserva el dret de retornar el material als autors perquè el revisen i el milloren adequadament d'acord amb les instruccions que els proporcionarà.   
    
 Pagament de la beca  
    
 L'import de la beca es farà efectiu quan es lliure la versió definitiva corregida del material elaborat. No es considerarà definitiva la versió que no haja tingut un mínim de 2 revisions pels tècnics d'Assessorament Lingüístic.   
    
 Edició del material   
    
 L'autor pot gestionar l'edició del material becat en format de llibre. L'autor es compromet a no autoritzar l'edició en castellà del material becat en un termini de dos anys a partir de la data de la primera edició. Per a l'edició fora de la Universitat, l'autor haurà de demanar autorització. Caldrà fer constar, en totes les reproduccions i versions que se'n puguen fer, que s'ha rebut aquesta beca per a l'elaboració del material.   
    
 La sol·licitud d'una beca comporta l'acceptació de les bases de la convocatòria.   
    
 Informació  
    
 Secretariat de Promoció del Valencià   
 Edifici Germà Bernàcer, primera planta   
 Telèfons: 965 90 34 85 i ext. 2793 (Administració),   
 Ext. 9670 (Assessorament Ling.)   
 Web: http://www.ua.es/spv   
  \_  
    
 Alacant, 29 de gener de 2007  
 La vicerectora de Qualitat i Harmonització Europea  
    
 Sgt.: Maria Jose Frau Llinares





[Carretera Sant Vicent del Raspeig s/n  
03512 Sant Vicent del Raspeig - Alacant  
 Tel. 21 471 9693 - Fax 68 700 4930](https://www.google.es/maps/@18.912203,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12837&trk=tyah&trkInfo=tarId%0C1684893401156%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)